stanford-oval/wikipedia huggingface dataset:
Juha Jyrkkiö

| Juha Jyrkkiö> Henkilötiedot |
| --- | --- |
Syntynyt: 17. tammikuuta 1959 (ikä 65) Forssa
Kansalaisuus:   Suomi
Jääkiekkoilija
Lempinimi:  Jysky
Pelipaikka:  puolustaja / vasen laitahyökkääjä
Maila:  vasen
Pituus:  181 cm
Paino:  90 kg
Pelaajaura
Pääsarjaura:  1975–1992
Seurat:  FPS, Jokerit, Ässät, HPK
Valmennusura
Vuodet:  2004–
Seurat:  Ässät U16
Juha Jyrkkiö (s. 17. tammikuuta 1959 Forssa) oli suomalainen jääkiekkopuolustaja. Hän pelasi pääosan urastaan Porin Ässissä. Muita seuroja kasvattajaseura Forssan Palloseuran ohella olivat Jokerit ja HPK. Jyrkkiö tunnettiin kovaotteisena puolustajana ja hän johtikin pitkään liigan kaikkien aikojen jäähytilastoa. Hänet valittiin Pohjola-leirillä ikäluokkansa parhaaksi pelaajaksi.
Jyrkkiö aloitti uransa laitahyökkääjänä, ja pääsikin "lapsilupauksena" pelaamaan kotikaupunkinsa Forssan Palloseuran pelejä jo 13-vuotiaana. Talvella 1977 hän oli Suomen paras pistemies alle 20-vuotiaiden MM-kisoissa, vaikka edustikin maataan kaksi vuotta alaikäisenä. Keskushyökkääjä Matti Forssin ketjussa Jyrkkiö saavutti seitsemässä ottelussa 11 tehopistettä, jotka koostuivat seitsemästä maalista ja neljästä syötöstä. Turnauksen pistepörssissä se oikeutti neljänteen sijaan.
Uran tilastot Jyrkkiöllä olivat 615 ottelua, 116 maalia + 175 syöttöpistettä eli yhteensä 291 tehopistettä. Jäähyjä kertyi 785 minuuttia. Pudotuspeleissä vastaavat tilastot olivat 42 ottelua, 4 + 9 = 13 ja 66 jäähyminuuttia. Mitalikaapissaan hänellä on peliuraltaan kaksi SM-liigan hopeamitalia. Jyrkkiö teki ensimmäisen liigamaalinsa 16 vuoden, 8 kuukauden ja 11 vuorokauden ikäisenä ja hän oli vuoteen 2011 asti nuorin maalintekijä SM-liigassa. Lokakuussa 2011 Aleksander Barkov teki maalin 16 vuoden ja yhden kuukauden ikäisenä.
Peliuransa jälkeen Jyrkkiö on toiminut juniorivalmentajana valmentaen muun muassa Ässien 1989 -syntyneet C-juniorit Suomen mestareiksi kaudella 2004–2005. Hän on myös valmentanut Suomen alle 16-vuotiaiden maajoukkuetta. Hänen poikansa Jesse Jyrkkiö nousi kaudella 2007–2008 Ässien edustusmiehistöön.
Jyrkkiö pelaa golfia ikämiesten SM-tasolla tasoituksella 1,3.
Aiheesta muualla

Juha Jyrkkiö Elite Prospects. Everysport Media Group AB. (englanniksi)
Iltalehti.fi 26.10.2017: Pilattiinko takavuosien suomalainen superlupaus ja pörssihai?
José Luis Mollaghan

José Luis Mollaghan (s. 2. toukokuuta 1946 Buenos Aires) on argentiinalainen roomalaiskatolinen arkkipiispa. Hänet vihittiin papiksi Buenos Airesin arkkihiippakuntaan 19. maaliskuuta 1971 ja nimitettiin sen vihkipiispaksi sekä Theuzin titulaaripiispaksi 22. heinäkuuta 1993. Piispaksi vihkiminen seurasi 2. lokakuuta. Pääkonsekraattorina toimi Antonio Quarracino, jota avustivat Ubaldo Calabresi ja Eduardo Vicente Mirás.
Mollaghan sai 17. toukokuuta 2000 nimityksen San Miguelin piispaksi ja 22. joulukuuta 2005 Rosarion arkkipiispaksi.
Jorma Erkama

Jorma Erkama, vuoteen 1929 Berkán (11. tammikuuta 1912 Mikkeli – 31. heinäkuuta 1986) oli suomalainen biokemisti.
Jorma Erkaman vanhemmat olivat Kaarlo August Erkama ja Lovisa (Lulu) Paavolainen ja puoliso vuodesta 1944 Tellervo Jortikka. Ylioppilaaksi Erkama tuli 1929 ja valmistui filosofian kandidaatiksi 1934, diplomi-insinööriksi 1938 ja filosofian lisensiaatiksi 1947. Filosofian tohtoriksi hän väitteli 1949. Erkama toimi Teknillisen korkeakoulun tutkimusassistenttina 1935–1936 ja 1938 ja Kemiantutkimussäätiön laboratorioassistenttina 1940–1948. Helsingin yliopiston dosentti hän oli vuodesta 1948. Helsingin yliopiston professori Erkama oli 1950–1975.
Jon Jon Briones

| Jon Jon Briones> Henkilötiedot |
| --- | --- |
Koko nimi:  Ernesto Cloma Briones Jr.
Syntynyt: 7. elokuuta 1965 (ikä 59) Quezon City, Filippiinit
Ammatti:  näyttelijä
Puoliso:  Megan Johnson (1996–)
Lapset:  Teo Briones, Isa Briones
Näyttelijä
Aktiivisena:  2003–
Aiheesta muualla
IMDb 
Ernesto Cloma Briones Jr., tunnetaan nimellä Jon Jon Briones (syntynyt elokuun 7, 1965) on filippiiniläinen näyttelijä. Hän syntyi Quenon Cityssä, Filippiineillä, mutta hänestä tuli Yhdysvaltojen kansalainen vuonna 2010.
Yksityiselämä

Briones meni vuonna 1996 naimisiin Megan Johnsonin kanssa. Parilla on kaksi lasta: Isabella Camille "Isa" Briones ja Teo Briones. Hänen vaimo ja lapset ovat myös näyttelijöitä.
Filmografia > Elokuvat

| vuosi | elokuva | rooli | muuta |
| --- | --- | --- | --- |
| 2007 | Potluck |  | Lyhytelokuva |
| 2008 | Proud American | Dawnin isä |  |
| 2008 | An Immigrant Girl's Journey | Paulo Alcedo | Lyhytelokuva |
| 2008 | Brown Soup Thing | Setä Jon Jon |  |
| 2010 | Breathe | Rhadamanths | Lyhytelokuva |
| 2012 | Jolly B. Fierce | Edward Biagan | Lyhytelokuva |
| 2012 | Nico's Sampaguita | Raul | Lyhytelokuva |
| 2012 | Just an American | Dawn Trangin isä |  |
| 2014 | Sinbad: The Fifth Voyage | Asian Genie |  |
| 2014 | Blood Ransom | Isä Mena |  |
| 2016 | Miss Saigon: 25th Anniversary | Insinööri |  |
| 2018 | Model Home | Herra Fan |  |
| 2023 | Last Voyage Of The Demeter |  |  |
Filmografia > Televisio

| vuosi | sarja | rooli | jakso/t |
| --- | --- | --- | --- |
| 2003-04 | Las Vegas | Cosme Caliyag | 2 jaksoa |
| 2007 | Moonlight | Party Goer | Jakso: "Out Of the Past" |
| 2008 | Sons Of Anarchy | Asian Elvis | jakos: "Pilot" |
| 2009 | Monk | Ensimmäinen Palkkasoturi | jakso: "Mr. Monk and the Magician" |
| 2010 | Miami Medical | Teknikko | jakso: "Diver Down" |
| 2010 | Law & Order: LA | Brant Ross | jakso: "Hollywood" |
| 2011 | Southland | Rama | jakso: "Graduation Day" |
| 2013 | The mentalist | Herra Lam | jakso: "My Blue Heaven" |
| 2014 | Bones | Adrian Lingao | jakso: "Big in the Philippines" |
| 2017 | Criminal Minds: Beyond Borders | Lama Vajra | jakso: "Abominable" |
| 2018 | The Assassination of Gianni Versace: American Crime Story | Modesto Cunanan | 2 jaksoa |
| 2018 | Designated Survivor | Pääministeri Khallou | jakso: "Bad Reception" |
| 2018 | American Horror Story: Apocalypse | Ariel Augustus | 3 jaksoa |
| 2019 | Better Things | Himself | jakso: "The Unknown" |
| 2019 | All Rise | Daniel Mendoza | jakso: "How to Succeed in Law Without Really Re- Trying" |
| 2020 | Ratched | Dr. Richard Hanover | 7 jaksoa |
| 2021 | trese | Hank | voice role |
Johannes Fabricius

Johannes Fabriciuksen julkaisu vuodelta 1611.
Johannes Fabricius (1587–n. 1615) oli saksalainen tähtitieteilijä. Hän oli David Fabriciuksen poika. Fabricius oli mahdollisesti ensimmäinen, joka havaitsi auringonpilkut ja niiden liikkeen auringon pyöriessä. Ainakin hän julkaisi havaintonsa ensimmäisenä vuonna 1611.
Aiheesta muualla

Kuvia tai muita tiedostoja aiheesta Johannes Fabricius Wikimedia Commonsissa
Juha Juujärvi

Juha Juujärvi (s. 13. joulukuuta 1974 Oulu) on suomalainen jääkiekkovalmentaja, joka toimi vuosina 2014–2016 Mestiksessä pelaavan LeKin päävalmentajana. Hän on toiminut kommentaattorina Ylen televisioimissa Mestis-peleissä kaudella 2016–2017.
Ura

Juujärvi aloitti uransa Kärppien B-junioreiden päävalmentajana kaudella 2001–2002. Seuraavalle kaudelle Juujärvi siirtyi Tapparan A-junioreiden päävalmentajaksi, jossa hän toimi kauteen 2005–2006 asti. Seuraavan kauden Juujärvi piti välivuoden valmentamisesta työskennellen Tapparan kehityspäällikkönä. Kaudelle 2006–2007 Juujärvi siirtyi päävalmentajaksi Mestiksen LeKiin, jossa kuitenkin oli vain kauden ajan. Kaudet 2007–2009 Juujärvi toimi Ilveksen apuvalmentajana. Kauden 2010–2011 Juujärvi toimi Ilveksen A-junioreiden päävalmentajana. Joulukuussa 2011 Juujärvi nimitettiin KooKoon päävalmentajaksi Ismo Lehkosen tilalle, jossa hän jatkoi myös kaudet 2012–2013 ja 2013–2014 jonka kruunasi se kun Juujärvi valmensi KooKoon Mestis mestaruuteen.
Kaudella 2019–2020 Juujärvi toimi Tapparan alle 20-vuotiaiden joukkueen päävalmentajana. Marraskuussa 2021 JYP palkkasi hänet apuvalmentajaksi. Juujärvi korvasi tehtävässä Jukka Varmasen, joka siirtyy seuran sisällä muihin valmennustehtäviin.
Juujärvi on koulutukseltaan luokanopettaja, ja hän on toiminut Kempeleen kunnanvaltuutettuna Kokoomuksen valtuustoryhmässä.
Juujärvi vietti lapsuutensa Kempeleessä, jossa myös kävi peruskoulun.
Aiheesta muualla

Juha Juujärvi Twitterissä
Johannes Eriksson

Johannes Eriksson (29. lokakuuta 1869 Finström Ahvenanmaa – 21. heinäkuuta 1939 Finström) oli ahvenanmaalainen poliitikko, joka ajoi vuosina 1918–1920 hyvin voimakkaasti Ahvenanmaan liittämistä Ruotsiin separatistisessa Ålandsrörelsen-liikkeessä. Hän oli Ahvenanmaan maapäivien ensimmäinen varapuheenjohtaja 1922–1938.
Kun Ahvenanmaan kysymys oli ajankohtainen Eriksson kävi Ahvenanmaan Ruotsiin liittämistä ajaakseen Lontoossa, Parisissa ja Genévessä. Hän kuului myös siihen suureen lähetystöön, joka kävi asian johdosta kuningas Kustaa V:n luona Tukholmassa. Kun Ahvenanmaan linnoittamiskysymys tuli ajankohtaiseksi 1930-luvun lopulla, Eriksson teki iästään huolimatta matkan Tukholmaan asian johdosta. Eriksson kuoli 69-vuotiaana kotitalossaan Finströmin pitäjän Bjärströmin kylässä Ahvenanmaalla heinäkuussa 1939.
Julkaisuja

Ålandsfrågan 1917-1921 : minnen och upplevelser, Stockholm : Hörsta, 1961. (toim . Wilhelm Virgin)
Junker (vuoristorata)

Junker elokuussa 2017.
Junker on vuoristorata Power Parkissa Kauhavalla. Sen on valmistanut Gerstlauer. Laitteen erikoisuus on nopea kiihtyvyys; Junker kiihtyy nollasta sataan vain 1,9 sekunnissa (vertailun vuoksi F1-auto tarvitsee siihen reilut 2 sekuntia). Rata on 860 metriä pitkä ja parhaimmillaan kyydissä olevat tuntevat 4,5 G:n voimat. Laitteen huippunopeus on 104 km/h.
Kalevi Ihalainen

Kalevi Viljo Ihalainen (23. joulukuuta 1913 Kotka – 11. heinäkuuta 1995 Helsinki) oli suomalainen monipuolinen palloilija.
Kalevi ”Kallari” Ihalainen ylsi Suomen edustusjoukkueeseen jääkiekossa, koripallossa ja keilailussa ja oli aikanaan yksi parhaista pesäpalloilijoista.
Pesäpallo > Pelaajana

3 SM-hopeaa: 1940, 1942, 1951
4 SM-pronssia: 1931, 1932, 1934, 1938
13 Itä-Länsi-ottelua: 1932-1938, 1940, 1945, 1946, 1948, 1949, 1951
Pallo-Tovereiden joukkueessa yhtäjaksoisesti 28 vuotta, aluksi 3-varana ja myöhemmin lukkarina. Vuosina 1940–1941 Pallo-Toverit ei saanut sarjajoukkuetta jalkeille, joten tuolloin Ihalainen pelasi Helsingin Pallonlyöjissä).
Useita piirin- ja sk-järjestön mestaruuksia (ei kuitenkaan yhtään SM:ta)
Pesäpallo > Ansiomerkit

Pesäpalloliiton kultainen ansiomerkki no. 15 (1963)
Jääkiekko

SM 1935 (HJK)
6 A-maaottelua, joissa 1 maali
1939 MM-kilpailuissa Baselissa
Koripallo

EM-kisat 1939 Kaunas, Liettua
Keilailu

1962 ensimmäisenä Suomessa koneistetussa hallissa täydet 300.
1966 (Keilakerho Jyrä) ja 1969 (Keila-Sepot) SM nelimiehisjoukkueissa
1971 SM henkilökohtaisessa kilpailussa.
1971 valittiin Suomen parhaaksi keilaajaksi.
Kallari pelasi myös käsipallon SM-sarjassa (EKV)
Muuta

PPL:n ja PT:n kultainen sekä SVUL:n hopeinen ansiomerkki
Aiheesta muualla

Antti O. Arponen: / Ihalainen, Kalevi (1913–1995) Kansallisbiografia-verkkojulkaisu (maksullinen).  13.10.2004. Helsinki:  Suomalaisen Kirjallisuuden Seura.
Suomen joukkue – Koripallon EM-kilpailut 1939
3 Salminen |
4 Ihalainen |
5 Törrönen |
6 Saurala |
7 Valtonen |
8 Vuollekoski |
9 Sarkkula |
10 Heinonen |
11 Lindén |
12 Marmo |
13 Suurna |
Valmentaja Suurna
Juhani Aho (ampuja)

| Mitalit> Maa:   Suomi.Poikien ammunta.MM-kilpailut  | Mitalit> Maa:   Suomi.Poikien ammunta.MM-kilpailut  | Mitalit> Maa:   Suomi.Poikien ammunta.MM-kilpailut  | Maa:   Suomi> Poikien ammunta. |
| --- | --- | --- | --- |
|  Pronssia | Lahti 2002 | 50 m villikarju |  |
|  Pronssia | Lahti 2002 | 50 m villikarju, sekajuoksut, joukkue |  |
Juhani Aho (s. 18. syyskuuta 1983 Lapua) on suomalainen ampuja.
Juhani Aho voitti MM-kilpailuissa poikien sarjassa kaksi pronssia riistamaalilajeissa Lahdessa 2002. EM-kilpailuissa hän on ollut parhaimmillaan seitsemäs.
Maailmanmestaruuskilpailut

Aho ampui Lahdessa vuonna 2002 käydyissä MM-kilpailuissa poikien sarjassa henkilökohtaista pronssia 50 metrin villikarjusta ja joukkuepronssia 50 metrin villikarjun sekajuoksuista. Näiden lajien lisäksi hän ampui 10 metrin olympiakiväärissä.
José Borgatti

José Borgatti (17. syyskuuta 1891 Buenos Aires – 26. lokakuuta 1973) oli argentiinalainen roomalaiskatolinen piispa. Hänet vihittiin salesiaanien papiksi 17. kesäkuuta 1916 ja nimitettiin Viedman hiippakunnan piispaksi 28. elokuuta 1953. Piispaksi vihkiminen seurasi 25. lokakuuta. Pääkonsekraattorina toimi Mario Zanin, jota avustivat Emilio Sosa Gaona ja Vladimiro Boric Crnosija. Borgatti asetettiin virkaansa 31. lokakuuta.
Borgatti osallistui Vatikaanin toiseen kirkolliskokoukseen. Hän toimi hiippakuntansa johdossa kuolemaansa saakka.
Juhani Kotikoski

Juhani Kalevi Kotikoski (s. 20. huhtikuuta 1945 Jämsä) on suomalainen pikajuoksija.
Kotikoski voitti 400 metrin juoksun Suomen mestaruuden vuonna 1969 ajalla 47,7 ja oli vuosien 1968 ja 1969 Kalevan kisoissa mitaleilla sekä 100 metrillä, 200 metrillä että 400 metrillä. Kaiken kaikkiaan hän saavutti Kalevan kisoista 100 metrillä hopeaa (vuonna 1969) ja kaksi pronssia (1968, 1970), 200 metrillä hopeaa (1968) ja pronssia (1969) ja 400 metrillä kultaa (1969) ja neljä hopeaa (1967, 1968, 1970 ja 1971).
Hän edusti urallaan Kaipolan Virettä ja Tampereen Pyrintöä.
Jorma Mattinen

Jorma Kalervo Mattinen (s. 13. tammikuuta 1955 Teuva) on suomalainen kemian professori, joka toimi 2005 Åbo Akademin rehtorina 2005–2014. Hän oli ensimmäinen äidinkieleltään suomenkielinen Åbo Akademin rehtori.
Mattinen väitteli vuonna 1987. Vuodesta 1991 alkaen hän on toiminut orgaanisen kemian professorina Åbo Akademissa.
Aiheesta muualla

http://notes.utu.fi/ty/webexper.nsf/0/88ce34f53847ae91c22565e7003e2da7?OpenDocument%5Bvanhentunut+linkki%5D
http://www.abo.fi/meddelanden/artiklar/2005_13_mattinen.sht%5Bvanhentunut+linkki%5D (ruotsiksi)
http://www.pohjalainen.fi/teemat/teematarticle.jsp?category=5&p=5&article=32562
http://web.abo.fi/meddelanden/artiklar/2005_13_mattinen.sht
| 0 | 1 | 2 | 3 |
| --- | --- | --- | --- |
|  | Edeltäjä: Gustav Björkstrand | Åbo Akademin rehtori 2006–2014 | Seuraaja: Mikko Hupa |
Jotos

Jotos on maastossa järjestettävä partiotaitokilpailu, jossa mitataan osallistujien kenttäkelpoisuutta. Jotosten kehittämisestä vastaa Reserviläisurheiluliitto.
Historiaa

Jotokset kehitettiin aikana, jolloin sodanjälkeiset rauhanehdot rajoittivat suomalaisten reserviläisten sotilaallista harjoittelua. Niiden perinteet polveutuvat suojeluskuntien vastaavista harjoittelumuodoista. Jotokset määriteltiin siviilivarustein tapahtuviksi erätaitokilpailuiksi, joissa partiot suunnistavat omatoimisesti rastilta toiselle maastossa, kantaen mukanaan omia varusteitaan. Rasteilla mitataan tyypillisiä kenttäkelpoisuustaitoja. Nykyään jotosten kytköstä reserviläistoimintaan ei enää tarvitse peitellä ja osa tehtävistä on luonteeltaan sotilaallisia.
Kilpailun tavoitteet

Jotoksella on tarkoituksena mitata osallistuvien partioiden kenttäkelpoisuutta. Rastilta toiselle liikkuminen, vuoden ajasta riippuen joko jalan tai suksilla, mittaa partion marssi- ja suunnistustaitoja. Rasteilla mitataan muita reserviläisen kannalta oleellisia taitoja ja tietoja, kuten partion toimintaa tai tulenjohtoa. Jotoksilla on myös koulutuksellinen näkökulma. Pienissä tapahtumissa palaute voi tulla välittömästi partion suorituksen jälkeen, mutta isommissa tapahtumissa järjestäjä antaa tehtävien oikeat vastaukset joko kirjallisesti tai nykyisin yhä useammin netin kautta partion tultua maaliin.
Valtakunnalliset jotokset

Reserviläisurheiluliitto RESUL järjestää kaksi valtakunnallista jotosta, syys- ja talvijotos, joihin osallistuu partioita sekä ympäri Suomea, että ulkomailta.
Junkerdalin kansallispuisto

| --- | --- |
Sijainti:  Norja, Nordlandin lääni Saltdal, Fauske
Pinta-ala:  682 km²
| --- | --- |
Nimi alkuperäiskielellä:  Junkerdal nasjonalpark
Tyyppi:  Kansallispuisto 
Perustettu:  9.1.2004
muokkaa - muokkaa wikitekstiä - muokkaa Wikidataa
Junkerdalin kansallispuisto (norj. Junkerdal nasjonalpark) sijaitsee Norjassa Nordlandin läänissä. Kansallispuisto levittäytyy Saltdalin ja Fausken kuntien alueille. Pinta-alaltaan kansallispuisto on 682 neliökilometriä. Kansallispuisto on perustettu 9. tammikuuta 2004.
José Bezerra Coutinho

José Bezerra Coutinho (7. helmikuuta 1910 – 7. marraskuuta 2008) oli brasilialainen roomalaiskatolinen piispa. Hänet vihittiin papiksi 3. joulukuuta 1933 ja nimitettiin Sobralin hiippakunnan vihkipiispaksi sekä Uthinan titulaaripiispaksi 4. elokuuta 1956. Piispaksi vihkiminen seurasi 28. lokakuuta. Pääkonsekraattorina toimi José Tupinambá da Frota, jota avustivat Expedito Eduardo de Oliveira ja José Terceiro de Sousa.
Bezerra Coutinho sai 28. tammikuuta 1961 nimityksen Estâncian hiippakunnan piispaksi, jona hän toimi, kunnes jäi eläkkeelle 1. kesäkuuta 1985. Hänen seuraajakseen nimitettiin Hildebrando Mendes Costa.
Bezerra Coutinho osallistui Vatikaanin toiseen kirkolliskokoukseen.
José Beyaert

| Mitalit | Mitalit | Mitalit |  |
| --- | --- | --- | --- |
|  José Beyaert |  José Beyaert |  José Beyaert |  |
Maa:   Ranska
Miesten pyöräily
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1948 | maantieajo |  |
|  Pronssia | Lontoo 1948 | maantieajon joukkuekilpailu |  |
José Beyaert (1. lokakuuta 1925 Lens – 11. heinäkuuta 2005 La Rochelle) oli ranskalainen ammattilaispyöräilijä, joka voitti maantieajon olympiakultaa vuoden 1948 kesäolympialaisissa Lontoossa. Beyaert muutti Kolumbiaan vuonna 1952 ja asui maassa usean vuoden ajan ja toimi Kolumbian pyöräilymaajoukkueen valmentajana. Hän osallistui Kolumbian ympäriajoon ja voitti sen vuonna 1952.
Käännös suomeksi
Johannes Faustus (albumi)

| Johannes Faustus Johannes Faustus |
| --- | --- | --- |

Studioalbumin tiedot
 Julkaistu: 2012-12-3131. joulukuuta 2012  (CD) 2013-6-2424. kesäkuuta 2013  (Digitaalinen)
 Tyylilaji: rock
 Kesto: 36.36
 Levy-yhtiö: Zum Teufel! (ZUMCD-006)
Johannes Faustuksen muut julkaisut
|   | Johannes Faustus 2012 | W 2015 |
Johannes Faustus on samannimisen yhtyeen esikoisalbumi. Se julkaistiin vuonna 2012 levymerkillä Zum Teufel!. Levyn on tarkoitus olla kolmiosaisen äänituotannon ensimmäinen osa.
Kappaleet

Ranta – 2.00
Kissanainen – 3.46
Kuiskaajat – 3.45
Hiljaisuus – 3.11
Siniparta – 4.47
Liike – 2.43
Johannes Faustus – 11.27
Tuntematon – 4.40
Arvostelut

Desibeli.net:  Johannes Faustus -levyarvio
José de Medeiros Delgado

José de Medeiros Delgado (28. heinäkuuta 1905 Pombal – 9. maaliskuuta 1988) oli brasilialainen roomalaiskatolinen arkkipiispa. Hänet vihittiin papiksi 2. kesäkuuta 1929 ja nimitettiin Caicón hiippakunnan johtoon 15. maaliskuuta 1941. Piispaksi vihkiminen seurasi 29. kesäkuuta. Pääkonsekraattorina toimi Moisés Sizenando Coelho, jota avustivat João da Matha de Andrade e Amaral ja Marcolino Esmeraldo de Souza Dantas.
De Medeiros Delgado sai 4. syyskuuta 1951 nimityksen São Luís do Maranhãon ja 10. toukokuuta 1963 Fortalezan arkkipiispaksi. Hän osallistui Vatikaanin toiseen kirkolliskokoukseen ja erosi tehtävistään arkkipiispana 26. maaliskuuta 1973.
José de Jesús Sahagún de la Parra

José de Jesús Sahagún de la Parra (s. 1. tammikuuta 1922) on meksikolainen roomalaiskatolinen piispa. Hänet vihittiin papiksi Zamoran hiippakuntaan 26. toukokuuta 1946 ja nimitettiin Tulan piispaksi 22. toukokuuta 1961. Piispaksi vihkiminen seurasi 8. syyskuuta. Pääkonsekraattorina toimi Luigi Raimondi, jota avustivat Luis Guízar y Barragán ja José Gabriel Anaya y Diez de Bonilla.
Sahagún de la Parra sai 11. syyskuuta 1985 nimityksen Ciudad Lázaro Cárdenasin piispaksi, jona hän toimi, kunnes erosi tehtävistään 3. toukokuuta 1993.
Sahagún de la Parra osallistui Vatikaanin toiseen kirkolliskokoukseen.
Sahagún de la Parra on vanhin elossa oleva roomalaiskatolinen piispa.
Jorma Falck

Jorma Antero Falck (30. lokakuuta 1939 Lappeenranta – 2. heinäkuuta 2017 Helsinki) oli suomalainen oopperalaulaja, äänialaltaan baritoni.
Falck syntyi Lappeenrannassa Antti Viljo Falckin ja Anna Johanna Tuovisen perheeseen. Hänen ensimmäinen puolisonsa 1962–1990 oli oopperalaulaja Raija Määttänen ja toinen vuodesta 1991 muusikko Hanni Tiensuu. Falck opiskeli paitsi Suomessa Matti Lehtisen ja Antti Koskisen johdolla, myös Saksassa ja Italiassa. Opiskeltuaan Sibelius-Akatemiassa lukuvuoden 1960–1961 hän oli vuodesta 1961 alkaen Kansallisoopperan palveluksessa, vuodesta 1971 solistina. Ensikonserttinsa Falck piti 1966. Hän jäi eläkkeelle 1994 ja piti 30-vuotistaiteilijajuhlakonsertin 1996. Falck esiintyi Savonlinnan oopperajuhlilla 1967–1991, ja hänet valittiin oopperajuhlien vuoden taiteilijaksi 1990.
Falckilla oli pääosa Edvin Laineen ohjaamassa elokuvassa Ruskan jälkeen. Televisiosarjoissa Oman elämänsä herra ja Ottaako sydämestä? Falckilla oli kummassakin ylilääkärin rooli.
Aiheesta muualla

Jorma Falckin muistokirjoitus Helsingin Sanomissa
José Luis Munuera

José Luis Munuera vuonna 2009
José Luis Munuera (s. 21. huhtikuuta 1972 Lorca, Murcian maakunta, Espanja) on espanjalainen sarjakuvataiteilija. Yhdessä sarjakuvakäsikirjoittaja Jean-David Morvanin kanssa hän piirsi klassista Piko ja Fantasio -sarjaa vuosina 2004 - 2008.
Munueran tyyli oli lähellä Franquinin omaa graafista tyyliä, tuoden samalla mukaan kosketuksen manga-tyylistä modernismia. Morvan ja Munuera käyttivät hyväkseen sarjan kaikkien piirtäjien elementtejä eikä yksistään Franquinin.
Munuera on piirtänyt lastensarjakuvaa Nävis, joka on Philippe Buchet'n luoman science fiction sarjan Sillage spin-off. Siinä missä Sillage on piirretty realistiseksi, Nävis on karrikoidumpaa ja vauhdikkaampaa.
Aiheesta muualla

Casa Munuera (henkilökohtainen blogi) (espanjaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
José Luis Martínez-Almeida

| José Luis Martínez-Almeida |
| --- | --- |

Madridin pormestari
 15. kesäkuuta 2019 –  
Edeltäjä:  Manuela Carmena
Madridin kaupunginvaltuuston jäsen
 13. kesäkuuta 2015 –  
Henkilötiedot
Syntynyt: 1975 Madrid, Espanja
Ammatti:  valtion asianajaja, poliitikko
Tiedot
Puolue:  Kansanpuolue (PP)
Tutkinnot:  Universidad Pontificia de Comillas (ICAI-ICADE)
José Luis Martínez-Almeida Navasqüés (s. 1975 Madrid) on espanjalainen poliitikko. Hän on Madridin pormestari kesäkuusta 2019 alkaen.
Martínez-Almeida on suorittanut oikeustieteen tutkinnon Comillasin paavillisessa yliopistossa vuonna 1998. Hän toimi valtion asianajajana (abogado del Estado) 2001–2007, Madridin itsehallintoalueen kulttuuriperintöjohtajana 2007–2011 ja aluehallituksen sihteerinä 2011–2013. Madridin kaupunginvaltuustoon hänet valittiin kesäkuussa 2015.
Martínez-Almeida valittiin Madridin pormestariksi Kansanpuolueen, Ciudadanosin ja Voxin tuella.
Aiheesta muualla

Kuvia tai muita tiedostoja aiheesta José Luis Martínez-Almeida Wikimedia Commonsissa
José de Jesús García Ayala

José de Jesús García Ayala (7. kesäkuuta 1910 Yurécuaro – 15. tammikuuta 2014) oli 9. toukokuuta 1937 vihitty meksikolainen pappi. Hän yleni katolisen kirkon piispaksi vuonna 1963, jolloin hänestä tuli Campechen hiippakunnan apulaispiispa ja Lacedaemonian titulaaripiispa. Vuodesta 1967 hän toimi Campechen piispana, kunnes erosi 9. helmikuuta 1982.
García Ayala osallistui Vatikaanin toiseen kirkolliskokoukseen.
José de Jesús Martínez Zepeda

José de Jesús Martínez Zepeda (s. 4. syyskuuta 1941) on meksikolainen roomalaiskatolinen piispa. Hänet vihittiin papiksi Méxicon arkkihiippakuntaan 28. syyskuuta 1968 ja nimitettiin sen vihkipiispaksi sekä Naratcatan titulaaripiispaksi 11. maaliskuuta 1997. Piispaksi vihkiminen seurasi 12. huhtikuuta. Pääkonsekraattorina toimi Norberto Rivera Carrera, jota avustivat Ernesto Corripio y Ahumada ja Mario Espinosa Contreras.
Martínez Zepeda sai 3. tammikuuta 2004 nimityksen Irapuaton piispaksi.
Jorma Mattila (pääsihteeri)

Jalo Jorma Jouko Mattila (6. toukokuuta 1911 Alahärmä – 6. marraskuuta 1981 Helsinki) oli suomalainen maantieteilijä, kanslianeuvos ja Virkamiesliiton pitkäaikainen pääsihteeri.